სტირმასიგის ციხე
სტირმასიგის ციხე — არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ სტირმასიგში. აგებულია გვიან შუა საუკუნეებში. კოშკი ნაგებია სხვადასხვა ზომის ფლეთილი ქვით. აღმოსავლეთით მეორე სართულის დონეზე გაჭრილია კარი. მთლიანად კოშკი გადარჩა 3-4 სართულის დონეზე, ჩრდილოეთი კედელი თითქმის მთლიანად დანგრეულია. კოშკის გარშემო შეინიშნება სხვა ნაგებობათა კვალი.